CELEX: 62017TN0784
Language: lt
Date: 2017-12-04 00:00:00
Title: Byla T-784/17: 2017 m. gruodžio 4 d. pareikštas ieškinys byloje Strabag Belgium / Parlamentas

29.1.2018   
            
            
               LT
            
            
               Europos Sąjungos oficialusis leidinys
            
            
               C 32/43
            
         2017 m. gruodžio 4 d. pareikštas ieškinys byloje Strabag Belgium / Parlamentas
   
   (Byla T-784/17)
   (2018/C 032/57)
   Proceso kalba: prancūzų
   
      Šalys
   
   
      Ieškovė: Strabag Belgium (Antverpenas, Belgija), atstovaujama advokatų M. Schoups, K. Lemmens ir M. Lahbib
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti šį ieškinį dėl panaikinimo priimtinu ir pagrįstu;
            
         ir
   
               —
            
            
               panaikinti (i) Europos Parlamento sprendimą, kurio data nežinoma, atmesti Strabag Belgium pasiūlymą dėl viešojo pirkimo sutarties, susijusios su generalinio rangovo darbų Europos Parlamento pastatuose Briuselyje atlikimo pagrindų sutartimi (viešojo pirkimo konkursas Nr. 06/D20/2017/M036) (apie sprendimą pranešta 2017 m. lapkričio 24 d. raštu), ir (ii) Europos Parlamento sprendimą, kurio data nežinoma, sudaryti sutartį, susijusią su generalinio rangovo darbų Europos Parlamento pastatuose Briuselyje atlikimo pagrindų sutartimi (viešojo pirkimo konkursas Nr. 06/D20/2017/M036), su kitais penkiais konkurso dalyviais, o ne su Strabag Belgium, taip pat
            
         
               —
            
            
               patenkinti Strabag Belgium prašymą pateikti šiuos dokumentus:
               
                           —
                        
                        
                           viešųjų pirkimų bylos dokumentus, kuriuose užfiksuoti Parlamento ir konkurso dalyvių kontaktai dėl per mažų kainų, kaip numatyta 2015 m. spalio 30 d. Komisijos deleguotojo reglamento (ES) 2015/2462 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių 160 straipsnio 3 dalyje;
                        
                     
                           —
                        
                        
                           sprendimą, kurio data nežinoma, sudaryti sutartį su kitais penkiais konkurso dalyviais ir atmesti Strabag Belgium pasiūlymą;
                        
                     
                           —
                        
                        
                           pasiūlymų vertinimo ataskaitą;
                        
                     
         
               —
            
            
               priteisti iš Europos Parlamento bylinėjimosi išlaidas, įskaitant procesines išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi vieninteliu pagrindu, susijusiu su šiais pažeidimais:
   
               i.
            
            
               2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012, p. 1), iš dalies pakeisto 2015 m. spalio 28 d. Europos Parlamento ir Tarybos reglamentu (ES, Euratomas) 2015/1929 (OL L 286, 2015, p. 1), 110 straipsnio 5 dalies, kurioje numatyta, kad Komisijai suteikiami įgaliojimai priimti deleguotuosius aktus pagal 210 straipsnį dėl sutarčių skyrimo kriterijų, įskaitant ekonomiškai naudingiausią pasiūlymą, pažeidimu;
            
         
               ii.
            
            
               2015 m. spalio 30 d. Komisijos deleguotuoju reglamentu (ES) 2015/2462, kuriuo iš dalies keičiamas Deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 342, p. 7), pakeisto 151 straipsnio, kuriame įtvirtintos taisyklės dėl neįprastai mažos kainos pasiūlymų, pažeidimu;
            
         
               iii.
            
            
               Reglamento (ES, Euratomas) Nr. 966/2012 102 straipsnio, kuriame įtvirtinti bendrieji skaidrumo, proporcingumo, vienodo požiūrio ir nediskriminavimo viešųjų pirkimų srityje principai, pažeidimu.